CELEX: 32008R0708
Language: ro
Date: 2008-07-24 00:00:00
Title: Regulamentul (CE) nr. 708/2008 al Comisiei din 24 iulie 2008 de modificare a Regulamentului (CE) nr. 1266/2007 în ceea ce privește condițiile de derogare pentru anumite animale din specii receptive de la interdicția de ieșire prevăzută de Directiva 2000/75/CE a Consiliului (Text cu relevanță pentru SEE)

25.7.2008   
            
            
               RO
            
            
               Jurnalul Oficial al Uniunii Europene
            
            
               L 197/18
            
         
      REGULAMENTUL (CE) NR. 708/2008 AL COMISIEI
   
   din 24 iulie 2008
   de modificare a Regulamentului (CE) nr. 1266/2007 în ceea ce privește condițiile de derogare pentru anumite animale din specii receptive de la interdicția de ieșire prevăzută de Directiva 2000/75/CE a Consiliului
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2000/75/CE a Consiliului din 20 noiembrie 2000 de stabilire a dispozițiilor specifice privind măsurile de combatere și de eradicare a febrei catarale ovine (1), în special articolul 9 alineatul (1) litera (c), articolele 11 și 12 și articolul 19 al treilea paragraf,
   întrucât:
   
               (1)
            
            
               Regulamentul (CE) nr. 1266/2007 al Comisiei (2) stabilește norme pentru combaterea, monitorizarea, supravegherea și restricțiile privind deplasarea animalelor, în legătură cu febra catarală ovină, către și dinspre zonele cu acces reglementat. De asemenea, acesta stabilește condițiile de derogare de la interdicția de ieșire aplicabilă deplasărilor de animale receptive, de material seminal, ovule și embrioni aparținând acestora, prevăzută de Directiva 2000/75/CE.
            
         
               (2)
            
            
               Noi informații științifice obținute recent de anumite state membre cu privire la patogeneza virusului febrei catarale ovine indică faptul că transmiterea transplacentară a acestuia este posibilă cel puțin pentru serotipul 8. Prin urmare, măsurile preventive, stabilite în Regulamentul (CE) nr. 1266/2007, modificat de Regulamentul (CE) nr. 384/2008 (3) al Comisiei, luate pentru a împiedica eventuala răspândire a acestei boli de către animalele gestante sau de către anumite animale nou-născute ar trebui menținute.
            
         
               (3)
            
            
               Animalele care au fost imunizate împotriva infectării cu febra catarală ovină înainte de inseminare artificială sau împerechere, datorită vaccinării cu un vaccin viu modificat sau cu un vaccin inactivat, nu se consideră că ar prezenta vreun risc semnificativ în ceea ce privește această boală, cu condiția să se fi scurs o perioadă de timp suficientă între vaccinare și inseminare sau împerechere. Regulamentul (CE) Nr. 1266/2007, modificat de Regulamentul (CE) Nr. 384/2008, se referă numai la animalele vaccinate cu vaccine inactivate.
            
         
               (4)
            
            
               Având în vedere că informațiile științifice preliminare recent obținute nu indică faptul că există un risc suplimentar asociat cu animalele gestante vaccinate cu un vaccin viu modificat cu cel puțin 60 de zile înainte de inseminare sau împerechere, ar trebui să fie posibil ca toate animalele imunizate, vaccinate fie cu un vaccin inactivat fie cu un vaccin viu modificat, să facă obiectul unei derogări de la interdicția de ieșire, cu condiția să se fi scurs o perioadă de timp suficientă între vaccinare și inseminare sau împerechere.
            
         
               (5)
            
            
               Animalele care nu respectă, eventual, toate cerințele necesare pentru a fi deplasate dintr-o exploatație situată într-o zonă cu acces reglementat într-o exploatație situată în afara acesteia, în conformitate cu articolul 8 alineatul (1) din Regulamentul (CE) nr. 1266/2007, dar care sunt exportate într-o țară terță, nu prezintă un risc suplimentar pentru starea de sănătate comunitară, din moment ce nu sunt destinate unei exploatații situate pe teritoriul Comunității. Prin urmare, cerințele referitoare la deplasarea acestor animale până la punctul de ieșire, astfel cum este definit în Decizia 93/444/CEE a Comisiei din 2 iulie 1993 privind normele detaliate care se aplică schimburilor intracomunitare de anumite animale vii și produse destinate exportului către țările terțe (4), nu ar trebui să fie mai stricte decât cerințele aplicate animalelor trimise la abatoare în conformitate cu articolul 8 alineatul (4) din Regulamentul (CE) nr. 1266/2007. În consecință, nu ar trebui solicitată nicio certificare suplimentară privind condițiile stabilite la Anexa III din Regulamentul (CE) nr. 1266/2007 dacă animalele sunt însoțite de un certificat în conformitate cu Decizia 93/444/CEE a Comisiei. Prin urmare, trimiterea la Decizia 93/444/CEE din Anexa III la Regulamentul (CE) nr. 1266/2007 ar trebui eliminată.
            
         
               (6)
            
            
               Dacă, în conformitate cu normele privind bunăstarea animalelor, este prevăzută o perioadă de repaus din cauza duratei transportului pentru animalele cu destinația către un abator sau către un punct de ieșire, derogările de la deplasările acestor animale ar trebui să se aplice numai în cazul în care perioada de repaus are loc la un punct de control situat în aceeași zonă cu acces reglementat ca exploatația de origine, deoarece numai în aceste condiții întreruperea transportului direct la un post de control nu prezintă niciun risc suplimentar.
            
         
               (7)
            
            
               Prin urmare, Regulamentul (CE) nr. 1266/2007 ar trebui modificat în consecință.
            
         
               (8)
            
            
               Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 1266/2007 se modifică după cum urmează:
   
               1.
            
            
               Articolul 8 se modifică după cum urmează:
               
                           (a)
                        
                        
                           La alineatul 4, litera (b) se înlocuiește cu următorul text:
                           
                                       „(b)
                                    
                                    
                                       animalele sunt transportate:
                                       
                                                   —
                                                
                                                
                                                   sub supraveghere veterinară la abatorul de destinație, unde urmează a fi sacrificate în interval de 24 de ore de la sosirea lor; și
                                                
                                             
                                                   —
                                                
                                                
                                                   direct, cu excepția cazului în care ar loc o perioadă de repaus, prevăzută de Regulamentul (CE) nr. 1/2005 (5), la un post de control situat în aceeași zonă cu acces reglementat.
                                                
                                             
                                 
                     
                           (b)
                        
                        
                           Se introduce următorul alineat (5 a):
                           „(5a)   Deplasările direct către punctul de ieșire, astfel cum este definit la articolul 1 alineatul (2) litera (a) din Decizia 93/444/CEE, ale animalelor care nu sunt certificate în conformitate cu alineatul (1), provenite dintr-o exploatație situată într-o zonă cu acces reglementat și destinate exportului către o țară terță, fac obiectul unei derogări de la interdicția de ieșire instituită în temeiul articolului 9 alineatul (1) litera (c) și al articolului 10 punctul 1 din Directiva 2000/75/CE în următoarele condiții:
                           
                                       (a)
                                    
                                    
                                       să nu se fi înregistrat niciun caz de febră catarală ovină în exploatația de proveniență pentru o perioadă de cel puțin 30 de zile înainte de data expedierii;
                                    
                                 
                                       (b)
                                    
                                    
                                       animalele să fie transportate către punctul de ieșire:
                                       
                                                   —
                                                
                                                
                                                   sub supraveghere oficială, și
                                                
                                             
                                                   —
                                                
                                                
                                                   direct, cu excepția cazului în care ar loc o perioadă de repaus, prevăzută de Regulamentul (CE) nr. 1/2005, la un post de control situat în aceeași zonă cu acces reglementat.”
                                                
                                             
                                 
                     
                           (c)
                        
                        
                           alineatul (6) se înlocuiește cu următorul text:
                           „6.   La certificatele de sănătate corespunzătoare prevăzute în Directivele 64/432/CEE, 91/68/CEE și 92/65/CEE sau menționate în Decizia 93/444/CEE se adaugă următorul text suplimentar pentru animalele, materialul seminal, ovulele și embrionii acestora menționate în prezentul articol alineatele (1), (4) și (5 a):
                           «… (A se indica, după caz, animalele, materialul seminal, ovulele și embrionii) conforme cu … (a se indica, după caz, articolul 8 alineatul (1) litera (a) sau articolul 8 alineatul (1) litera (b) sau articolul 8 alineatul (4) sar articolul 8 alineatul (5 a)) din Regulamentul (CE) nr. 1266/2007».”
                        
                     
         
               2.
            
            
               Anexa III Secțiunea A se înlocuiește cu textul inclus în anexa la prezentul regulament.
            
         Articolul 2
   Prezentul regulament intră în vigoare în a șaptea zi de la publicarea sa în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 iulie 2008.
      
         
            Pentru Comisie
         
         Androulla VASSILIOU
         
         
            Membră a Comisiei
         
      
   
   
      (1)  JO L 327, 22.12.2000, p. 74. Directivă modificată ultima dată prin Decizia 2007/729/CE a Comisiei (JO L 294, 13.11.2007, p. 26).
   
      (2)  JO L 283, 27.10.2007, p. 37. Regulament modificat ultima dată prin Regulamentul (CE) nr. 394/2008 (JO L 117, 1.5.2008, p. 22).
   
      (3)  JO L 116, 30.4.2008, p. 3.
   
      (4)  JO L 208, 19.8.1993, p. 34.
   
      (5)  JO L 3, 5.1.2005, p. 1.”
   
      ANEXĂ
      
         „A.   Animale
         Animalele trebuie să fi fost protejate împotriva atacurilor vectorului Culicoides în timpul transportului către locul de destinație.
         Pe lângă aceasta, cel puțin una dintre condițiile stabilite la punctele 1-7 trebuie îndeplinită.
         1.   Animalele au fost ținute, până la momentul expedierii, în timpul sezonului de inactivitate a vectorilor, definit în conformitate cu anexa V, într-o zonă neafectată sezonier de febră catarală ovină timp de cel puțin 60 de zile anterioare deplasării și au fost supuse unui test de identificare a agentului, în conformitate cu Manualul de teste de diagnosticare și vaccinuri pentru animalele terestre al Organizației Internaționale pentru Sănătate Animală (OIE) (denumit în continuare «Manualul OIE privind animalele terestre»), cu rezultate negative, testul fiind efectuat nu mai devreme de șapte zile înainte de data deplasării.
         Cu toate acestea, respectivul test de identificare a agentului nu este necesar pentru statele membre sau pentru regiunile dintr-un stat membru în care date epidemiologice suficiente, obținute în urma punerii în aplicare a unui program de monitorizare pe o perioadă de cel puțin trei ani, justifică stabilirea sezonului de inactivitate a vectorilor, definit în conformitate cu anexa V.
         Statele membre care folosesc această posibilitate informează Comisia și celelalte state membre în cadrul Comitetului permanent pentru lanțul alimentar și sănătatea animală.
         În cazul în care animalele menționate la prezentul punct sunt destinate comerțului intracomunitar, la certificatele de sănătate corespunzătoare prevăzute de Directivele 64/432/CEE, 91/68/CEE și 92/65/CEE, se adaugă următoarea mențiune suplimentară:
         
            «Până la momentul expedierii, animalul (animalele) a (au) fost ținut(e) într-o zonă neafectată sezonier de febra catarală ovină, în sezonul de inactivitate a vectorilor care a început la … (introduceți data), de la naștere sau timp de cel puțin 60 de zile și, dacă este cazul, (indicați, dacă este cazul) au fost ulterior supuse unui test de identificare a agentului, conform Manualului OIE privind animalele terestre, efectuat pe eșantioane prelevate în decursul celor șapte zile anterioare datei expedierii, cu rezultate negative, în conformitate cu anexa III secțiunea A punctul 1 la Regulamentul (CE) nr. 1266/2007.»
         
         2.   Până la momentul expedierii, animalele au fost protejate împotriva atacurilor vectorilor timp de cel puțin 60 de zile înainte de data de expediere.
         În cazul în care animalele menționate la prezentul punct sunt destinate comerțului intracomunitar, la certificatele de sănătate corespunzătoare prevăzute de Directivele 64/432/CEE, 91/68/CEE și 92/65/CEE, se adaugă următoarea mențiune suplimentară:
         
            «Animal (Animale) conform(e) cu anexa III secțiunea A punctul 2 la Regulamentul (CE) nr. 1266/2007.»
         
         3.   Animalele au fost ținute, până la momentul expedierii, într-o zonă neafectată sezonier de febra catarală ovină, în sezonul de inactivitate a vectorilor, definit în conformitate cu anexa V, sau au fost protejate împotriva atacurilor vectorilor cel puțin 28 de zile și au fost supuse, pe parcursul acestei perioade, unui test serologic de depistare a anticorpilor grupului virusului febrei catarale ovine, în conformitate cu Manualul OIE privind animalele terestre, cu rezultate negative, testul fiind efectuat la cel puțin 28 de zile după începerea perioadei de protecție împotriva atacurilor vectorilor sau a sezonului de inactivitate a vectorilor.
         În cazul în care animalele menționate la prezentul punct sunt destinate comerțului intracomunitar, la certificatele de sănătate corespunzătoare prevăzute de Directivele 64/432/CEE, 91/68/CEE și 92/65/CEE, se adaugă următoarea mențiune suplimentară:
         
            «Animal (Animale) conform(e) cu anexa III secțiunea A punctul 3 la Regulamentul (CE) nr. 1266/2007.»
         
         4.   Animalele au fost ținute, până la momentul expedierii, într-o zonă neafectată sezonier de febra catarală ovină, în sezonul de inactivitate a vectorilor, definit în conformitate cu anexa V, sau au fost protejate împotriva atacurilor vectorilor cel puțin 14 zile și au fost supuse, pe parcursul acestei perioade, unui test de identificare a agentului, în conformitate cu Manualul OIE privind animalele terestre, cu rezultate negative, testul fiind efectuat la cel puțin 14 zile după începerea perioadei de protecție împotriva atacurilor vectorilor sau a sezonului de inactivitate a vectorilor.
         În cazul în care animalele menționate la prezentul punct sunt destinate comerțului intracomunitar, la certificatele de sănătate corespunzătoare prevăzute de Directivele 64/432/CEE, 91/68/CEE și 92/65/CEE, se adaugă următoarea mențiune suplimentară:
         
            «Animal (Animale) conform(e) cu anexa III secțiunea A punctul 4 la Regulamentul (CE) nr. 1266/2007.»
         
         5.   Animalele provin dintr-un șeptel vaccinat în conformitate cu un program de vaccinare adoptat de autoritatea competentă și au fost vaccinate împotriva serotipului (serotipurilor) existente sau potențial existente într-o regiune geografică de origine relevantă din punct de vedere epidemiologic, animalele aflându-se încă în perioada de imunitate garantată în specificațiile vaccinului, aprobat în cadrul programului de vaccinare, și îndeplinesc cel puțin una dintre următoarele condiții:
         
                     (a)
                  
                  
                     au fost vaccinate cu mai mult de 60 de zile înainte de data deplasării;
                  
               
                     (b)
                  
                  
                     au fost vaccinate cu un vaccin inactivat înainte de numărul minim de zile necesare declanșării protecției imunitare menționate în specificațiile vaccinului aprobat în cadrul programului de vaccinare și au fost supuse unui test de identificare a agentului, în conformitate cu Manualul OIE privind animalele terestre, cu rezultate negative, testul fiind efectuat la cel puțin 14 zile după declanșarea protecției imunitare menționate în specificațiile vaccinului, aprobat în cadrul programului de vaccinare;
                  
               
                     (c)
                  
                  
                     au fost vaccinate anterior și au fost revaccinate cu un vaccin inactivat în timpul perioadei de imunitate garantate în specificațiile vaccinului aprobat în cadrul programului de vaccinare;
                  
               
                     (d)
                  
                  
                     au fost ținute în timpul sezonului de inactivitate a vectorilor, definit în conformitate cu anexa V, într-o zonă neafectată sezonier de febră catarală ovină, de la naștere sau timp de cel puțin 60 de zile înainte de data vaccinării, și au fost vaccinate cu un vaccin inactivat înainte de numărul minim de zile necesare declanșării protecției imunitare menționate în specificațiile vaccinului, aprobat în cadrul programului de vaccinare.
                  
               În cazul în care animalele menționate la prezentul punct sunt destinate comerțului intracomunitar, la certificatele de sănătate corespunzătoare prevăzute de Directivele 64/432/CEE, 91/68/CEE și 92/65/CEE, se adaugă următoarea mențiune suplimentară:
         
            «Animalul (animalele) vaccinate împotriva serotipului (serotipurilor) de febră catarală ovină (introduceți serotipul/serotipurile) cu … (introduceți denumirea vaccinului) cu un vaccin inactivat/viu modificat (indicați, după caz), în conformitate cu anexa III secțiunea A punctul 5 la Regulamentul (CE) nr. 1266/2007.»
         
         6.   Animalele nu au fost niciodată vaccinate împotriva febrei catarale ovine și au fost tot timpul ținute într-o regiune geografică de origine relevantă din punct de vedere epidemiologic, în care a existat, există sau poate exista numai un singur serotip și:
         
                     (a)
                  
                  
                     au făcut obiectul a două teste serologice în conformitate cu Manualul OIE privind animalele terestre, în vederea depistării anticorpilor împotriva serotipului de virus al febrei catarale ovine, fiind testate pozitiv; primul test trebuie efectuat pe eșantioane prelevate în intervalul cuprins între 60 și 360 de zile anterioare datei deplasării și cel de-al doilea test efectuat pe eșantioane prelevate cu cel mult șapte zile înainte de data deplasării; sau
                  
               
                     (b)
                  
                  
                     au fost supuse unui test serologic de depistare a anticorpilor împotriva serotipului de virus de febră catarală ovină, în conformitate cu Manualul OIE privind animalele terestre, cu rezultate pozitive; testul trebuie efectuat cu cel puțin 30 de zile înainte de data deplasării, iar animalele au fost supuse unui test de identificare a agentului, în conformitate cu Manualul OIE privind animalele terestre, cu rezultate negative, testul fiind efectuat nu mai devreme de șapte zile înainte de data deplasării.
                  
               În cazul în care animalele menționate la prezentul punct sunt destinate comerțului intracomunitar, la certificatele de sănătate corespunzătoare prevăzute de Directivele 64/432/CEE, 91/68/CEE și 92/65/CEE, se adaugă următoarea mențiune suplimentară:
         
            «Animal (animale) supuse unui test serologic, în conformitate cu Manualul OIE privind animalele terestre, de depistare a anticorpilor împotriva serotipului de virus al febrei catarale ovine … (indicați serotipul), în conformitate cu anexa III secțiunea A punctul 6 la Regulamentul (CE) nr. 1266/2007.»
         
         7.   Animalele nu au fost vaccinate niciodată împotriva virusului febrei catarale ovine și au făcut obiectul a două teste serologice adecvate în conformitate cu Manualul OIE privind animalele terestre, care pot depista anticorpii specifici împotriva tuturor serotipurilor de virus al febrei catarale ovine existente sau potențiale, fiind testate pozitiv, în regiunea geografică de origine relevantă din punct de vedere epidemiologic; și
         
                     (a)
                  
                  
                     primul test trebuie să fi fost efectuat pe eșantioane prelevate în intervalul cuprins între 60 și 360 de zile anterioare datei deplasării, iar cel de-al doilea test pe eșantioane prelevate cu cel mult șapte zile înainte de data deplasării; sau
                  
               
                     (b)
                  
                  
                     testul serologic specific al serotipului trebuie să fi fost efectuat cu cel puțin 30 de zile înainte de data deplasării, și animalele supuse unui test de identificare a agentului, în conformitate cu Manualul OIE privind animalele terestre, cu rezultate negative, testul fiind efectuat nu mai devreme de șapte zile înainte de data deplasării.
                  
               În cazul în care animalele menționate la prezentul punct sunt destinate comerțului intracomunitar, la certificatele de sănătate corespunzătoare prevăzute de Directivele 64/432/CEE, 91/68/CEE și 92/65/CEE, se adaugă următoarea mențiune suplimentară:
         
            «Animal (animale) supuse unui test serologic specific, în conformitate cu Manualul OIE privind animalele terestre, de depistare a anticorpilor împotriva tuturor serotipurilor de virus al febrei catarale ovine … (indicați serotipurile) existente sau potențial existente, în conformitate cu anexa III partea A punctul 7 la Regulamentul (CE) nr. 1266/2007».
         
         Pentru animale gestante, cel puțin una dintre condițiile prezentate la punctele 5, 6 și 7 trebuie să fie respectată înainte de inseminare sau împerechere, sau trebuie respectată condiția prezentată la punctul 3, testul fiind efectuat cu cel mult șapte zile înainte de data deplasării.
         În cazul în care animalele sunt destinate comerțului intracomunitar, la certificatele de sănătate corespunzătoare prevăzute de Directivele 64/432/CEE, 91/68/CEE și 92/65/CEE, se adaugă, dacă este cazul, una din următoarele mențiuni suplimentare:
         
                      
                  
                  
                     «Animalul (Animalele) nu este (sunt) gestant(e)»; sau
                  
               
                      
                  
                  
                     «Animalul (Animalele) poate (pot) fi gestant(e) și respectă condiția (condițiile) … (prezentate la punctele 5, 6 și 7 înainte de inseminare sau împerechere, sau prezentate la punctul 3; indicați mențiunile corespunzătoare)».”